
KÖNIG MAXIMILIAN IN NÜRNBERG 


1r] (Zyu lob und auch zu ern 
Unserm gnedigsten hern 
Küng Maximillian 
Fach ich zu tichten an, 
5 Was nechst begangen hat 
Sein kunnglich majestat 
Zu großer reverencz, 
Und lüstiger eredencz 
Den fürsten, grofen, hern. 
10 Ich mocht ie nit enpern, 
Darvon zu melden frey. 
Wie ich nit was darpey, 
Pin ich doch unterricht 
Von eym, der vor mir dicht; 
15 Des truck ich überlas. 
Ich meint, klerer und pas 
Es pringen auff die pan. 
Des vach ich allso an: 
Als man zelet fürwar 
20 Tausent fier hundert jar 
Einundneüncziger mer, 
Sein küncklich gnad durch eer 
Den überigen hern, 
Die noch verhanden wern, 
25 Auch ydem frawenpild 
Und jungfreülicher mild 
Von purgerlichem stat, 
Darzu eim weisen rat, 


Überlieferung: O. Vor dem Text: Von der collaciö |] vnsers aller gnedillgist& hern 
vä romlisch@ kunigs maxilmiliä in nuröperg |] zu gericht. 

Der des ein wissen het, 
Eins schimpfs halben bestet. 
Nach Sant Johans tag, wist, 
Der zu sunwenden ist, 
Nemlich an eim montag. 
Wie das zuging, ich sag: 
Von erst so was besitelt, 
Das mancher werder helt, 
Die noch engegen warn, 
Deten sich offenborn 
Am marck zu Nürenperck 
Triben ein schimpflich werck 
Die küncklich majestat 
Kam selber eylend drat 
Ym rennzeüg auff die pan. 
Drei fürsten lobesan 
Sein vorkreyirer worn, 
Lieffen hinten und vorn 
Mit schreien und gesang. 
Eynr für den andern drang: 
Von Hessen der lantgrof, 
Nit der geringst am hof, 
Margrof Sigmunt der frei, 
Her von Anhalt, die drei. 
Also die künglich wird 
Kam auff die pan mit zird, 
Und vom Limpurg graf schenck. 
Der was, als ich gedenck 
Küncklicher majestat 
Vorhin darzu vergat. 
Ir rennen was gnu starck, 
Am treffen nit zu karck, 
Besassen als zwen held. 
Wer anders sagen weld, 
Der trüg yn peiden neit. 
Es war auch do pei zeit 
Margrof Fridrich und het 
Sich auf her Dipolt Spet 
Zu rennen gancz geherezt. 

Es was zwar nit gescherezt: 

Ir rennen was so starck, 

Sam gült eß pein und marck; 

Ider den sein abstach. 

Zum driten mal man sach 

Den heren von Lifan. 

Der selbig rennet an 

Her Cristof von Wolfsperg. 

Ein ritterliches werck 

Wart auch von yn erzelt: 

Yglicher sein abfelt. 

Auffrichten man sie sach, 

Als diß rennen geschach. 

Sechs stecher pald do worn, 

Die nomen zu den sporn 

Ir roß in schnelleer eil, 

Stachen ein gute weil 

Und ymer wider dran, 

Das manch mal roß und man 

Hinter sich außhin viln, 

Detten des pflasters ziln. 

Es taucht zu sehen schercz, 

Wie lung, leber und hercz 

Manchem gepfropffet wart, 

Das ettlicher noch hart 

Mocht klagen stund und tag. 
Do der schimpf auch gelag, 

Hup sich ein ander art. 

Ich glaub, das auff die fart 

Kemen die wilden zwerg 

Auß einem holen perg 

In einer grün mießfarb. 

Von den der wicz ich darb, 

Warfür ichs haben solt 

Noch yn zugleichen wolt. 

Ir helm woren von stro, 

Die schilt fast auch also, 

Ir pfert der seitel ploß. 

Es waren man und roß 

Auff einander getruckt, 

Die man recht sam gepuckt, 
Oben geschwoln und dick 
Mit manchem ungeschick. 
Kurz leib und lange pein 
Tauchten sie han gemein; 
Am rück und um den pauch 
Gefüllet wie ein schlauch, 
Der auffgeplasen ist. 

Ich sach nie in der frist 
Selezamer kuntter zwar. 
Gemanten mich fürwar 
Einr selezamen figur 

Und fremden creatur, 

Her komen gar von fern. 
Der lewen oder pern 
Menschlich gekleit solt han, 
Sie weren pas getan. 

Ich hab mir wol gedacht: 
Solten sie pei der nacht 
Eim heer begeget sein, 

Zu forcht und auch zu pein 
Weren sie mer geneigt, 

Dan mit kürezweil geschweigt. 
Mir het ie drab gescheüczt. 
Geseget und gekreüczt 

Plib ich meins teils gar hart 
Vor sulcher fremden art. 
Das las ich auch besten 
Und wil noch weiter gen: 
Mancher gnawckt hin und her, 
Als ob er truncken wer. 

Ir yder het ein stang 

Wol einer glefen lang, 

Ein kolben vornen dran, 
Als ob sie auff der pan 
Nach fischen wolten stürn. 
Ich kans nit halp berürn, 
Es würd des dings zu vil. 

Sie triben gauckelspil. 
Doch waß ein gute sach: 
Welcher einen abstach, 
Wo er hin vallen det, 
Was ym vor sanfft gepet 
Myt stro, hanf, flachs und hew. 
Dorfften nit sunder strew. 
Es was um sie gepfropft. 
Wer auff ein het geklopfft 
Mit einem steken leis, 
Laut das in aller weis, 
Als es ein wollsack wer. 
Einer reit nach der czwer, 
Der ander neben für. 

Zu zeiten hetten spür 
Zwen oder drei auff ein. 
Etlicher draff lang kein, 
Etwen so filen drey. 

Die umstenden darpey 
Gar wenig sicher worn. 
Wer hat pei seinen jorn 
Des schimpfes gleich gehort ? 
Etlichen waren dort 

Die meüler auffgespert 
Und von einander zert, 
Als vor gelechter groß. 
Von diser sach ich 1oß. 

Die künglich majestat 
Nam zu dem schloß das pfat, 
Die fürsten darmit all. 
Manch laut trumet erhall. 
Zu tisch geplosen wart 
Und gessen an der fart. 

Darnach wart zugericht 
Ein sünderlich geschicht 
Auff dem rathauß, nempt war: 
Weib und der jungfraun schar 
Der kamen dar die meng, 
Geprisen scharff und eng 

185 In manch köstlich gewant, 
Vil ketten und halspant 
An iren hellsen weiß. 

Gezirt mit höchstem fleiß 
Waren ir haupt nach wun, 

190 Was man erdencken kun, 
Das frauenpild mag zirn: 
Zu forderst an der stirn 
Mang perlin reyn verfast, 
Saffır und adamast, 

195 Rubin, granat, schmarack 
(Der glancz, so darin lack, 
Manches gemüt ergeczt) 
Waren so hoch verseczt, 
Das es lybt dem gesicht. 

200 Vergessen was do nicht, 
Das dint zu sülchem schimpff 
Und mit höchstem gelimpff. 
Auch zirt reylich den dancz 
Mang schöner perlein krancz. 

3r] 205 An iren prüsten vorn 
Hefftlein durchflindert worn 
So gancz reilich und teür, 
Das menlichs herezen feür 
Dardurch sich inflamirt. 

210 Ir haupt waren gezirt 
Mit federpüschen weiß. 

Wer sach ie grössern fleiß 
Dan, do man aufftrumet, 
Woren zum dancz bestet 

215 Kerczen und fackeln vil. 
Allso ving an das spil. 

Der adel was geschmückt. 
Vor yn wart vil gepückt 
Durch reverencz geneigt 

220 Und sunst vil ern erzeigt. 
Darmit der dancez anfing: 
Ho sprüng, leis und gering 
Und gancz gemessen drit, 

Frei nach des adels sit. 

Vil wispeln in die orn 

Hub sich hinten und vorn. 
Do det manch roter munt 
Des andern herczen kunt 
Sein heimliche begir 

Mit mancher glaten schmir 
Und inerlichem lach. 

Es ist kein newe sach, 

Wo an des reien gang 

So manch röslechtes wang, 
Stirn, kin, nack und die kel, 
So mitt eim klaren fel 

In menlichs herez sich fest 
(Ich schweig der augen glest). 
Was mag gefeiern do? 

Ich scheüß villeicht zu nho; 
Des las ich es nun sein. 

Es wurden dreten ein 
Sechs behamischer hern, 
Gekleit nach höchsten ern 
Und allem lust gepuczt, 

Ym angesicht verhuezt 

Mit schemparten all gar. 

Ir dancz was lüstig ezwar 
Mit manchem holen drit. 
Und gar nach kurczer pit 
Dratten sechs lantknecht ein, 
Auch außgepuczet vein, 

Als man sy wünschen solt. 
Die gancz meng was yn holt, 
Wan unter yn eintrat 

Die künglich Majestat. 
Schnel aufftrumetet wart, 
Des danczes nit gespart 

Mit manchem leichten sprung; 
Dovon ir herezen jung 
Inprünstig wurden gar. 

Wer sach wunsamer schar 

Und als freüntlichen schimpff 

So gar an ungelimpff ? 

Lob hab die künglich kran 

Und all sein untertan 

Mit so adlicher zucht, 

Des sunder groß zuflucht 

Zu seinen gnaden ist. 

Hie hap der schimpf sein rist. 
Eyn ging ein fasnachtspil. 

Es traff an etwan vil 

Jung und alter persan. 

Ein greiß bedagter man 

Auff einem sessel sas. 

Vil gülden er außmaß, 

Zu erzeigen sein mild 

Eym jungen weibespild, 

Welch sein gülden anlacht 

Mer, dan er ir lust macht. 

Er pat der landsknecht ein, 

Mit danczen sich zu lein 

An sie, doch sein gedecht; 

Mit reilichem geprecht 

Ir geldes gnuck verhiß. 

Der lanßknecht sie anlies. 

Schanckt ir ein schachtel do 

Mit zucker gel, rot, plo, 

Ein prieff darmit, den er 

Ir pald wart lesen her. 

Es pracht ir als verdriß, 

Piß er ir doch verhiß 

Ein sack mit gülden rot, 

Den er ir schnell darpot. 

Ein hantvol nam sie drauß, 

Warff unters folck hinauß. 

Das ander sie ym gar 

Hiß tragen wider dar 

Und lacht den lantsknecht an. 

Gab darmit zu verstan, 

Yn lieber han on gelt, 

Dan gen mit halber welt. 
Welchs den alten verdroß, 
Das er vor zorne groß 

Die zen zusamen peiß, 
Desgleich ein kleyt zureiß. 
Also ent sich das spil. 

Weiter ich rennen wil: 
Zwei meidlein man auch pracht. 
Sie sprungen, als man sacht, 
Eyns mitteln manes hoch, 
Danczten eim herpfer noch 
So wunsam und so zart 
Mit sprüngen mancher art, 
Verdreeten sich offt um, 
Gericht, seitling und krum 
Und manchem fremden sprung. 

Nach der ding enderung 
Do wart mit schneller eil 
Der ganczen frawen zeil 
Gefordert an ein ort. 

Geziret stunden dort 

Der schüsseln rein verdeckt 
(Und darnach all enpleckt) 
Zwei hundert firezg und fyr, 
Gericht von höchster zyr: 
Ein colacion, verstet, 

Das man nent ein pancket, 
Von zucker zugericht. 

Do was vergessen nicht 

Rot, plo, grün, gel, praun, weiß. 
Etlich mit sundrem fleiß 
Versilbert und vergült. 
Welcher die zirheit schült, 
Die do gesehen wart, 

Der het eins narren art. 

Es wart alssamt versucht 
Gancz nach weiplicher zucht. 


327 


mn 0 


306 dis gleich. 320 gacznen. 


305 Die] dee. 


328 


4v] 


38. König Maximilian in Nürnberg 


340 


345 


350 


359 


360 


365 


370 


375 


Vil stimen groß und klein 
Erschollen do gemein 
Mit liplichem gethön. 
Eyn rey, lüstig und schön, 
Ringsweys getretten wart. 
Do spürt man selezam art. 
Still trat ein paucker ein, 
Der auß der pfeiffen sein 
Dhönt ein morisckendancz, 
So meisterlich und gancz. 
Ein narr nachfolgen det, 
Der einen kolben het 
(Darmit er unbedacht 
Ein gehe stillung macht), 
Darnach ein weibspild zart, 
Gezirt nach wunsches art, 
Mit den sechs moren stolecz, 
Die arabisches golts 
An ringen und in orn 
Desgleich hinten und vorn 
Trugen reilicher moß, 
Darin vil perlin groß 
Und mancher edel stein 
Verseczt so clar und rein. 
Ein apfel schön und rot 
Diß weibspild von ir pot: 
Welcher das peste det, 
Das yn der selbig het. 
Ir danczen het sulch art, 
Das kaum desgleichen wart 
Gesehen etwan lang. 
Etlicher für sich sprang 
Und kart den kopf hinum, 
Stund mit den seiten krum 
Und mit den pein geschrenckt, 
Die arm sam gancz verrenckt. 
Yder sein pestes det. 
Darpei von zirheit het, 
Was darzu dinen kunt 

Nach dem pesten außpunt, 
Gespreng hinten und vorn. 
An yn auffs köstlichst worn 
Ir kleidung all schneweiß. 
Danzten mit sulchem fleiß 
Auß irer ganczen kraft, 
Das mancher sich vergaft 
An yn, was ir do was. 
Sopald sich endet das, 
Yderman heimwerts Ient. 
Hiemit sei des ein ent. 
Und dise kürczweil hat 
Die künglich majestat 
In Nürnperg zugericht, 
Das zu ewiger pflicht 
Nümer vergessen wirt. 
Künt ich es pas gezirt 
In meinem tichte han, 
Ich hets pillich getan. 


Dan eins zeüch ich noch drein: 


Ich wünsch den gnaden sein 
Küng Salomons weißheit; 
Und was noch ye bestreit 
Küng Allexanders macht, 
Do er all welt erfacht; 

Und gen den feinden sig 
Von dem gotlichen schick 
Als herzog Josuwe, 

Der durch Moises fle 

Fünf könig überwant; 

Und seiner gnaden hant 
Samsonis stercke gros, 

Der mit sein henden plos 
Ein gancz rathaus zubrach, 
Sich an den jüden rach; 
Das hercz Ectors von Troy, 
Lang leben alß des N oy, 
Als keiser Karl ein ent; 
Und so sein gnad ablent, 

Zu leben ewiclich 
Dort mit keiser Heinrich. 
Bessers weiß ich nit mer: 

420 Spricht Hans Folez barwirer. 


420 sp. hans folez b. 


